VIII.a TK ELEKTRIČNI UREĐAJI U AUTOMOBILU

PONOVIMO- govorili smo o

- nastanku električne energije u elektranama ,

- strojevima u kojima nastaje električna energija –generatorima

- strojevima koji električnu energiju pretvaraju u neki drugi oblik energije- elektromotorima

- aparatima koji električnu energiju pretvaraju u toplinsku

- rasvjetnim tijelima koji električnu energiju pretvaraju u svjetlosnu

Sve to je bilo vezano uglavnom za potrošnju električne energije u kući , tvornicama , rasvjeti…

Na poveznici [https://skolazazivot.hr/vidlekcije](https://skolazazivot.hr/video-lekcije) pronaći ćete video pod osmi razred TK- ELEKTRIČNI UREĐAJI U AUTOMOBILU

Saznat ćete kako funkcioniraju električni uređaji u automobilu.

Naučili smo da bi mogli u kući , radionici, pogonu upotrijebiti električnu energiju moramo imati izvor struje, vodove , trošilo- slično je i u automobilu.

IZVOR je **AKUMULATOR**- to je spremnik **istosmjerne** električne struje , kemijski izvor električne struje.

Taj izvor treba **ELEKTROPOKRETAČU- elektromotoru ,** koji se uključuje okretanjem ključa automobila ili pritiskom na dugme paljenja. Elektropokretač pokreče rad pogonskog motora s unutarnjim izgaranjem. Kod svakog pokretanja –„paljenja“ zapravo je trošilo, troši struju akumulatora.

Da bi se ponovo stvorila struja za akumulator u automobil je ugrađen mali generator- **ALTERNATOR**. Rotor alternatora povezan je remenom s pogonskim motorom automobila i tako se **mehanička** energija pretvara u **izmjeničnu električnu** energiju.

Proizvedenu izmjeničnu struju u alternatoru treba pretvoriti za akumulator u istosmjernu- to će učiniti **ispravljač izmjenične struje**. Akumulator će se povremeno puniti tom strujom i to preko regulatora punjenja.

Potrošnja električne struje u automobilu ovisit će o uključenim **trošilima** a to su:

svjetla,pokazivači smjera kretanja- „žmigavci“, brisači, komandna ploča, radio, podizači stakla, računala… te razna druga trošila ovisno o opremi automobila.

Svi električni uređaji u automobilu su povezani električnim provodnicima- kablima, osiguračima. Provodnike treba povremeno dati kontrolirati a ako zbog nekog kvara pregori osigurač treba otkloniti kvar i zamijeniti osigurač.

ZADATAK:

Pročitaj ili poslikaj na akumulatoru vašeg automobila napon akumulatora i kapacitet

Saznaj od roditelja kako često moraju mijenjati akumulator automobila

Nabroji trošila vašeg automobila

Odgovore poslikajte i pošaljite na [erna.petek2@gmail.com](mailto:erna.petek2@gmail.com) ili na 099/3414480